**Betlehem városában**

*Online olvasás- és énekóra interaktív feladatokkal 2. osztályosoknak*

**1. Szövegnyomozás**

Valószínűleg ismered már a *Pásztorok keljünk fel* kezdetű karácsonyi éneket. Hallgasd meg a dalt Benedek Krisztina előadásában, utána nyisd ki a szöveggyűjteményedet, és olvasd el a második versszakot is!

***Pásztorok keljünk fel***

<https://www.youtube.com/watch?v=xK3cRYv-_xA>

Végezz „szövegnyomozást”! Olvasd el újra a dal szövegét, és jelöld a helyes válaszokat a *Pásztorok keljünk fel – feleletválasztás* című tankockán!

***Pásztorok keljünk fel – feleletválasztás***

<https://learningapps.org/display?v=pm1z3x1m221>

Az énekből az is kiderül, hogy mije nincs, és mije van a Kisjézusnak. Húzd a szavakat és a képeket a megfelelő helyre a *Pásztorok keljünk fel – csoportosítás* című tankockán!

***Pásztorok keljünk fel – csoportosítás***

<https://learningapps.org/watch?v=prsraw6x521>

**2. Állatok Jézus előtt**

Hallgasd meg *Az állatok Jézus előtt* című karácsonyi dalt a Kaláka együttes előadásában.

***Az állatok Jézus előtt***

<https://www.youtube.com/watch?v=wDadEG0eFDg>

Olvasd el a dal szövegét a szöveggyűjteményből, és keresd meg a párosító tankockán, melyik állat mivel köszöntötte a Kisjézust!

***Az állatok Jézus előtt – párosítás***

<https://learningapps.org/watch?v=pjxjvdtsk21>

Olvasd el újra a *Pásztorok keljünk fel* és *Az állatok Jézus előtt* című énekek szövegét, és gyűjtsd ki, milyen állatok szerepelnek a versekben! Azután húzd az állatok képét a megfelelő helyre a *Jézus jászolánál* című tankockán: a versek alapján ott voltak-e Jézus jászolbölcsőjénél, vagy sem?

***Jézus jászolánál***

<https://learningapps.org/watch?v=p66nbonp521>

**3. Daltanulás**

Végül tanuld meg énekelni az egyik dalt a videó segítségével! Válaszd azt, amelyikhez inkább kedved van!